বাংলাদেশে ওয়াইফাই ও হটস্পট নেটওয়ার্ক তৈরি করতে বাংলাদেশ টেলিযোগাযোগ নিয়ন্ত্রণ কমিশনের কাছে এক প্রস্তাব পাঠিয়েছে ফেসবুক। সেপ্টেম্বরে বিটিআরসির সঙ্গে এক বৈঠকের পর ‘এক্সপ্রেস ওয়াইফাই’ নামের ওই কার্যক্রমের প্রস্তাব পাঠায়। বিশেষ নেটওয়ার্ক ব্যবস্থাপনার মাধ্যমে সুবিধাবঞ্চিত বা কম সম্প্রসারিত অঞ্চলগুলোতে কম খরচে দ্রুতগতির ইন্টারনেট সেবা দেয়ার পরিকল্পনা করছে এক্সপ্রেস ওয়াইফাই। যদিও বিটিআরসি কোনো আনুষ্ঠানিক সিদ্ধান্ত নেয়নি তবে প্রস্তাবটি পর্যালোচনা করছে বলে জানা যায়। ফেসবুকের এই ইন্টারনেট সেবা এক্সপ্রেস ওয়াইফাই ইতিমধ্যে পার্শ্ববর্তী দেশ ইন্ডিয়াসহ কয়েকটি দেশে চালু করা হয়েছে এবং এর সম্পর্কিত উন্নত নেটওয়ার্ক প্রযুক্তির পরীক্ষাও চালাচ্ছে ফেসবুক। ফেসবুক এক্সপ্রেস ওয়াইফাই চালু করার জন্য মোবাইল অপারেটরদের সঙ্গে সমন্বয় করে কাজ করতে চাচ্ছে বলেও জানা যায়।...বিস্তারিত